CELEX: 62007CA0241
Language: el
Date: 2009-06-04 00:00:00
Title: Υπόθεση C-241/07: Απόφαση του Δικαστηρίου (δεύτερο τμήμα) της 4ης Ιουνίου 2009 (αίτηση του Riigikohus, Εσθονία, για την έκδοση προδικαστικής αποφάσεως) — JK Otsa Talu OÜ κατά Põllumajanduse Registrite ja Informatsiooni Amet (PRIA) [ΕΓΤΠΕ — Κανονισμός (ΕΚ) 1257/1999 — Κοινοτική στήριξη της αγροτικής ανάπτυξης — Στήριξη των γεωργοπεριβαλλοντικών μεθόδων παραγωγής]

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/3
            
         Απόφαση του Δικαστηρίου (δεύτερο τμήμα) της 4ης Ιουνίου 2009 (αίτηση του Riigikohus, Εσθονία, για την έκδοση προδικαστικής αποφάσεως) — JK Otsa Talu OÜ κατά Põllumajanduse Registrite ja Informatsiooni Amet (PRIA)
   (Υπόθεση C-241/07) (1)
   
   (ΕΓΤΠΕ - Κανονισμός (ΕΚ) 1257/1999 - Κοινοτική στήριξη της αγροτικής ανάπτυξης - Στήριξη των γεωργοπεριβαλλοντικών μεθόδων παραγωγής)
   2009/C 180/04
   Γλώσσα διαδικασίας: η εσθονική
   
      Αιτούν δικαστήριο
   
   Riigikohus
   
      Διάδικοι στην υπόθεση της κύριας δίκης
   
   JK Otsa Talu OÜ
   κατά
   Põllumajanduse Registrite ja Informatsiooni Amet (PRIA)
   
      Αντικείμενο
   
   Αίτηση για την έκδοση προδικαστικής αποφάσεως — Riigikohus — Ερμηνεία των άρθρων 22, 23, 24, παράγραφος 1, 37, παράγραφος 4, και 39 του κανονισμού (ΕΚ) 1257/1999 του Συμβουλίου, της 17ης Μαΐου 1999, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών (EE L 160, σ. 80) — Εθνική κανονιστική ρύθμιση προβλέπουσα ότι η γεωργοπεριβαλλοντική υποστήριξη παρέχεται μόνον σε όσους έχουν τύχει υποστηρίξεως κατά το προηγούμενο έτος αποκλειομένων των νέων αιτούντων που αναλαμβάνουν την υποχρέωση να οργανώσουν την παραγωγή τους σύμφωνα προς τις γεωργοπεριβαλλοντικές απαιτήσεις
   
      Διατακτικό
   
   Οι διατάξεις του άρθρου 24, παράγραφος 1, του κανονισμού (ΕΚ) 1257/1999 του Συμβουλίου, της 17ης Μαΐου 1999, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών, όπως τροποποιήθηκε από τον κανονισμό (ΕΚ) 2223/2004 του Συμβουλίου, της 22ας Δεκεμβρίου 2004, σε συνδυασμό με τα άρθρα 37, παράγραφος 4, και 39 του εν λόγω κανονισμού, δεν απαγορεύουν σε κράτος μέλος να περιορίζει, λόγω ανεπάρκειας οικονομικών πόρων, τον κύκλο των δικαιούχων της ενίσχυσης της γεωργικής ανάπτυξης μόνο στους αγρότες υπέρ των οποίων έχει εκδοθεί απόφαση περί χορηγήσεως της εν λόγω ενισχύσεως κατά το προηγούμενο οικονομικό έτος.
   
      (1)  ΕΕ C 170 της 21.7.2007.